CELEX: 62017TN0161R(01)
Language: da
Date: 2017-07-17 00:00:00
Title: Berigtigelse til meddelelse til Tidende i sag T-161/17 (EUT C 151 af 15.5.2017)

17.7.2017   
            
            
               DA
            
            
               Den Europæiske Unions Tidende
            
            
               C 231/57
            
         Berigtigelse til meddelelse til Tidende i sag T-161/17
   (
         »Den Europæiske Unions Tidende« C 151 af 15. maj 2017
      )
   (2017/C 231/74)
   Meddelelsen i sag T-161/17, Le Pen mod Parlamentet, affattes således:
   
      Sag anlagt den 11. marts 2017 — Le Pen mod Parlamentet
      (Sag T-161/17)
      (2017/C 151/49)
      Processprog: fransk
      
         Parter
      
      
         Sagsøger: Marion Le Pen (Saint-Cloud, Frankrig) (ved advokaterne M. Ceccaldi og J.-P. Le Moigne)
      
         Sagsøgt: Europa-Parlamentet
      
         Sagsøgerens påstande
      
      
                  —
               
               
                  Annullation af afgørelse truffet af Europa-Parlamentets generalsekretær den 6. januar 2017 i medfør af artikel 33, 43, 62, 67 og 68 i Europa-Parlamentets Præsidiums afgørelse 2009/C 159/01 af 19. maj og 9. juli 2008»om gennemførelsesbestemmelser til statutten for Europa-Parlamentets medlemmer«, som ændret, hvori der fastslås en fordring mod sagsøgeren på 41 554 EUR på grund af fejlagtigt udbetalte beløb i forbindelse med parlamentarisk assistance, hvori inddrivelsen af denne fordring begrundes, og hvori det pålægges den ansvarlige anvisningsberettigede i samarbejde med institutionens regnskabsfører at foretage inddrivelse heraf i medfør af artikel 68 i gennemførelsesbestemmelserne og artikel 66, 78, 79 og 80 i finansforordningen.
               
            
                  —
               
               
                  Annullation af debetnota nr. 2017-22 af 11. januar 2016, hvori sagsøgeren oplyses om, at der er fastslået en fordring mod hende på 41 554 EUR ifølge generalsekretærens afgørelse af 6. januar 2017, og at de fejlagtigt udbetalte beløb til parlamentarisk assistance vil blive inddrevet i medfør af artikel 68 i gennemførelsesbestemmelserne og artikel 78, 79 og 80 i finansforordningen.
               
            
                  —
               
               
                  Europa-Parlamentet tilpligtes at betale sagens omkostninger.
               
            
                  —
               
               
                  Europa-Parlament tilpligtes at betale Marine Le Pen et beløb på 50 000 EUR i sagsomkostninger, der kan kræves erstattet.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført to anbringender.
      
                  1.
               
               
                  Første anbringende om de fejl, som berører de anfægtede retsakters formelle lovlighed. Dette anbringende er opdelt i fem led.
                  
                              —
                           
                           
                              Første led om, at kompetencen på området for økonomiske afgørelser, som berører europaparlamentsmedlemmer, tilkommer Europa-Parlamentets Præsidium og ikke generalsekretæren.
                           
                        
                              —
                           
                           
                              Andet led om, at Europa-Parlamentets Præsidium ikke kan ændre karakteren og omfanget af sin kompetence. Generalsekretæren har imidlertid ikke påvist nogen behørig delegation fra formanden for Europa-Parlamentets Præsidium, som giver ham bemyndigelse til at vedtage og forkynde de anfægtede retsakter hvad angår regler om økonomiske spørgsmål vedrørende et parlamentsmedlem.
                           
                        
                              —
                           
                           
                              Tredje led om, at de anfægtede retsakter savner en tilstrækkelig begrundelse og er udtryk for vilkårlighed.
                           
                        
                              —
                           
                           
                              Fjerde led om tilsidesættelse af væsentlige formforskrifter.
                           
                        
                              —
                           
                           
                              Femte led om, at Europa-Parlamentets generalsekretær ikke personligt har undersøgt sagen.
                           
                        
            
                  2.
               
               
                  Andet anbringende om de fejl, som berører de anfægtede retsakters materielle lovlighed. Dette anbringende er opdelt i seks led.
                  
                              —
                           
                           
                              Første led om tilsidesættelse af princippet om den berettigede forventning og retssikkerhedsprincippet.
                           
                        
                              —
                           
                           
                              Andet led om, at der ikke foreligger faktiske omstændigheder til støtte for de anfægtede retsakter.
                           
                        
                              —
                           
                           
                              Tredje led om, at de anfægtede retsakter er behæftet med magtfordrejning.
                           
                        
                              —
                           
                           
                              Fjerde led om, at de anfægtede retsakter er behæftet med procedurefordrejning.
                           
                        
                              —
                           
                           
                              Femte led om, at de anfægtede retsakter er diskriminerende, og at der foreligger fumus persecutionis.
                           
                        
                              —
                           
                           
                              Sjette led om OLAF’s manglende uafhængighed.